EKO NAHRBTNIK »ZELENA ŽABICA« 2023/24

**Vsebinski del:**

* razvijanje naklonjenega, spoštljivega in odgovornega odnosa do žive in nežive narave,
* razvijanje jezika z vidika moralno etične dimenzije
* vzpodbujanje otrokovih pozitivnih čustev do narave in okolja,
* razvijanje otrokove občutljivosti na posege v okolje, spodbujanje otrok k iskanju rešitev za okoljske probleme,
* vzpodbujanje medsebojnih srečanj in povezovanja, druženja in igre,…

V letošnjem **šolskem letu 2023/24** bo v sklopu Eko – nahrbtnika »ZELENA ŽABICA« ponujeno več različnih nalog s področja naravoslovja.

**Kaj je potrebno narediti:**

a) Izbrati **eno** izmed ponujenih **nalog**. Poiskati **rešitve** in **ugotovitve**, izdelati plakat, didaktične igre, predmete…

b) **Izpolniti pripravo na naravoslovno dejavnost** in jo poslati na elektronski naslov teejka@gmail.com

c) Udeležiti se **zaključka v obliki delavnic**, ki bo **24. maja 2024** v dopoldanskem času v vrtcu Stročja vas. Vsak vrtec bo na kratko predstavil dejavnost, ki so jo izvajali v projektu. Predstavitev naj poteka v obliki delavnice, kjer bodo otroci prikazali rešitve naloge, ki so jo izbrali.

**Bilten:**

Zaradi lažje izdaje Biltena, vas naprošam, da najkasneje do **5. maja 2024,** lahko tudi takoj po izvedeni dejavnosti**,** pošljete na elektronski naslov**teejka@gmail.com** naslednje gradivo**:**

**1.** **TEKST** (ne več kot ena stran A4 formata):

- **izpolnjena priprava na naravoslovno dejavnost,** (obvezno izpolniti pripravo!)

- potek dejavnosti,

- izjave otrok o poteku projekta,

- drugo (neobvezno – če kaj še želite dodati).

**2**. **SLIKE** (največ 5 slik)

**-** priložite jih **posebej, ločene od dokumenta z vsebino**.

Vodja celoletne dejavnosti:

Matejka Polak